Diari Oficial de la Generalitat Valenciana


Sumari del DOGV 9552, del 13-03-2023 (2023/1964)

RESOLUCIÓ de 17 de febrer de 2023, de la Conselleria d'Hisenda i Model Econòmic, per la qual s'autoritza generar crèdits en el pressupost de la Conselleria de Justícia, Interior i Administració Pública, programa 141.10, Administració de justícia, per ingressos finalistes del Ministeri de Justícia, per import de 314.756,26 euros (expedient 07.002/23-015).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9552

Data del DOGV
:   13-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/1964


Data del document
:   17-02-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 17 de febrer de 2023, de la Conselleria d'Hisenda i Model Econòmic, per la qual s'autoritza generar crèdits en el pressupost de la Conselleria de Justícia, Interior i Administració Pública, programa 141.10, Administració de justícia, per ingressos finalistes del Ministeri de Justícia, per import de 314.756,26 euros (expedient 07.002/23-015). [2023/1964]  
En aplicació del Reial decret 467/2006, que regula els depòsits i consignacions judicials en metàl·lic, efectes i valors; la disposició addicional quinzena de la Llei orgànica 6/1985, d'1 de juliol, del poder judicial, que estableix en l'apartat 10 que els depòsits perduts i els rendiments queden afectats a les necessitats derivades de l'activitat del Ministeri de Justícia, els quals es destinen específicament a sufragar les despeses corresponents al dret de justícia gratuïta i a la modernització i informatització integral de l'Administració de justícia que genera un crèdit en el seu pressupost; i l'apartat 11, que el Ministeri transferisca anualment a les comunitats autònomes amb competències assumides en matèria de justícia, i per als fins esmentats, el 40 % del que s'ha ingressat en el seu territori per aquest concepte, s'han rebut transferències del Ministeri de Justícia, per import total de 314.756,26 euros, i que fins hui no s'han inclòs en el pressupost d'ingressos.  
  
Considerant aquesta circumstància i que, segons estableixen les normes esmentades, aquests ingressos generaran crèdit que s'haurà de destinar específicament a sufragar les despeses corresponents al dret de justícia gratuïta i a la modernització i informatització integral de l'Administració de justícia, per part de l'esmentada conselleria es proposa generar crèdit per aquest import en el capítol 2 del programa 141.10 Administració de justícia.  
A aquest efecte, i en virtut del que disposa l'article 50 de la Llei 1/2015, d'hisenda pública, del sector públic instrumental i de subvencions, i dels articles 21 i 24 de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 401.09 «Transferències de l'Administració de l'Estat. Àrea de Justícia i Interior» per un import de 314.756,26 euros.  
  
Segon  
S'autoritza un augment de crèdit en l'aplicació 02.39.95.838.62.9, per un import de 314.756,26 euros.  
  
Tercer  
A conseqüència de l'import generat, es modifiquen en l'FP3 del programa 141.10 de l'Administració de justícia les dades relatives a l'aplicació d'ingressos 401.09, que queden establides en els termes següents:  
  
Codi ingrés Origen / destí del finançament Cap. Línia/ Projecte Import  
401.09 Transferències de l'Administració de l'Estat. Àrea de Justícia i Interior. 314.756,26  
 Depòsits judicials perduts. Apt. 10. Disposició addicional 15 de l'LOPJ 2 NA 314.756,26  
  
  
  
València, 17 de febrer de 2023.- El sotssecretari de la Conselleria d'Hisenda i Model Econòmic (p. d. R 8.06.22; DOGV 9360): Daniel González Serisola.